
ДО 

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от ДИМИТЪР НИКОЛОВ - Кмет на Община Бургас
ОТНОСНО: Стопанисване и управление на обект: „Защитена лодкостоянка“ в УПИ VI-1561 в кв. 30 по план на м. “Ъгъла, землище кв. “Сарафово“, град Бургас 
УВАЖАЕМИ ОБЩИНСКИ СЪВЕТНИЦИ, 

На основание правомощията ми по чл. 64, ал. 7 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас, моля да приемете за разглеждане като неотложна настоящата докладна записка. Аргументите ни за това са следните:
С Решение №659/09.09.2021г. на Министерски Съвет и Договор с №Д-01-41/30.09.2021г.  сключен между Държавата и Община Бургас, в полза на Община Бургас е учредено безвъзмездно право строеж върху имоти – публична държавна собственост, представляващи поземлен имот с идентификатор 07079.1.1561 по КК на гр. Бургас и поземлен имот с идентификатор 07079.1.1562 по КК на гр. Бургас. 
Правото на строеж е учредено в съответствие с предвижданията на специализиран подробен устройствен план- парцеларен план за изграждане на защитена лодкостоянка в акваторията на Черно море. 

За изграждането на обекта е издадено Разрешение за строеж №РС-72/06.10.2021г. от Министъра на регионалното развитие и благоустройството. Към момента, строителството на обект: „Изграждане на защитена лодкостоянка в УПИ VI-1561 в кв. 30 по план на м. “Ъгъла, землище кв.“Сарафово“, град Бургас, идентичен с ПИ с идентификатор 07079.1.1561 по КК на гр. Бургас (обособен от бивш ПИ с идентификатор 07079.1.1474 по КК на гр. Бургас) и в ПИ с идентификатор 07079.1.1562 по КК на гр. Бургас (обособен в акваторията на Черно море)“ е завършило и той е въведен в експлоатация съгласно Разрешение за ползване № ДК-07-Б-279/06.12.2023г. на Началника на РДНСК- Бургас.
С оглед пълноценното стопанисване и управление на съоръжението, е необходимо своевременно да бъде взето решение за стопанисването и управлението на обекта. В тази върза предлагаме това да бъде възложено на  Общинското предприятие „Общински имоти“.

 Предвид изложеното, на основание чл. 21, ал. 1, т. 8 от Закона за местното самоуправление и местната администрация, чл. 12, ал. 1 от Закона за общинската собственост, чл.16, ал.2 от Наредбата за реда за придобиване, управление и разпореждане с общински имоти и вещи, предлагам, Общински съвет - Бургас да вземе следното:
РЕШЕНИЕ:
Дава съгласие да се предостави за управлението и стопанисването на ОП “Общински имоти“ обект: „Защитена лодкостоянка“ в УПИ VI-1561 в кв. 30 по план на м. “Ъгъла, землище кв. “Сарафово“, град Бургас идентичен с ПИ с идентификатор 07079.1.1561 по КК на гр. Бургас (обособен от бивш ПИ с идентификатор 07079.1.1474 по КК на гр. Бургас) и в ПИ с идентификатор 07079.1.1562 по КК на гр. Бургас (обособен в акваторията на Черно море)“.
ПРИЛОЖЕНИЯ: 
1. Разрешение за ползване  № ДК-07-Б-279/06.12.2023г., издадено от Началника на РДНСК- Бургас, 
2. Решение №659/09.09.2021г. на Министерски Съвет; 
3. Договор с №Д-01-41/30.09.2021г. сключен между Държавата и Община Бургас;

